

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2019.gada 24.oktobrī **Nr.632**

 (prot.Nr.34, 7.§)

**Par finanšu līdzekļu piešķiršanu sportistu apbalvošanai no pašvaldības pamatbudžeta
programmas „Izdevumi neparedzētiem gadījumiem”**

Pamatojoties uz likuma „Par pašvaldībām” 15.panta pirmās daļas 6.punktu, likuma „Par pašvaldību budžetiem” 16.panta otro daļu, Daugavpils pilsētas domes 2010.gada 11.novembra saistošo noteikumu Nr.40 “Naudas balvas par izciliem sasniegumiem sportā piešķiršanas kārtība un apmērs” 2., 10., 12. un 13. punktu, Daugavpils pilsētas domes Izglītības un kultūras jautājumu komitejas 2019.gada 17.oktobra atzinumu, Daugavpils pilsētas domes Finanšu komitejas 2019.gada 17.oktobra atzinumu, atklāti balsojot: PAR – 13 (A.Broks, J.Dukšinskis, A.Elksniņš, A.Gržibovskis, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Par iegūto 2.vietu Pasaules čempionāta ratiņpaukošanā piešķirt Dmitrijam Valainim naudas balvu 5691EUR (pieci tūkstoši seši simti deviņdesmit viens *euro*) apmērā.
2. Piešķirt Dmitrija Valaiņa trenerim Aleksandram Pļaskinam naudas balvu 2845 EUR (divi tūkstoši astoņi simti četrdesmit pieci *euro*) apmērā.
3. Naudas balvu izmaksai piešķirt līdzekļus 8536 EUR (astoņi tūkstoši pieci simti trīsdesmit seši *euro*) apmērā no pašvaldības pamatbudžeta programmas „Izdevumi neparedzētiem gadījumiem” apmērā Daugavpils pilsētas pašvaldības iestādei “Sporta pārvalde” (reģ.Nr.90011647754, juridiskā adrese: Stacijas iela 47A, Daugavpils) un apstiprināt Daugavpils pilsētas pašvaldības iestādes “Sporta pārvalde” pamatbudžeta programmas (iestādes/pasākuma) ieņēmuma un izdevuma tāmes grozījumus saskaņā ar pielikumu.

Pielikumā: Daugavpils pilsētas pašvaldības iestādes “Sporta pārvalde” pamatbudžeta

 programmas (iestādes/pasākuma) ieņēmuma un izdevuma tāmes grozījumi

 2019.gadam.

Domes priekšsēdētājs *(personiskais paraksts)* A.Elksniņš